Odense Adresse-Contoirs Efterretninger, 1826-02-03
Preussen. En ikke mindre priselig end til Tidens Tarv stemmende Foranstaltning af det Kongelig preussiske Ministerium for de geistlige og Medicinal-Anliggender er en Skrivelse af 24 Octbr. f. A. til Konsistoriet i Kønigsberg, som tillige er meddeelt Rigets andre Konsistorier. Som et skjønt Beviis paa, at den bagvendte og sørgelige Retning, visse overspændte Hoveder stræbe at give den Evangeliske Kirke, ikke er undgaaet høiere Opmærksomhed, fortjener sammes Jndhold her noget nærmere at berøres. Efterat have anført, hvorledes Ministeriet har faaet Kundskab om den i Kønigsberg temmelig udbredte Troe."at der skal existere visse Forbindelser, som hemmelig søge at udbrede en formeentlig bedre Kristendom, skjøndt de selv handle imod Kristendommens første Regler, hvortil Seminarie-Direktorer og Lærere ogsaa skulle høre, bemærkes, hvor overflødige og lovstridige slige Forbindelser, i sig selv ere. Den religiøse Retning, som truer med at føre vor Tid paa farlige Afveie, er det Ministeriets alvorlige Agt, paa alle Maader at forebygge, og især ikke tilstæde, at den paa nogen Maade faaer Jndpas i Skole- og Underviisnings=Anstalter. Nærmest regnes hertil den saakaldte mystiske Retning til at unddrage de aabenbarede Religionssandheder den klare Erkjendelse og en derpaa bygget fuldstændig Overbeviisning, men henføre dem til dunkle Følelsers og de blot subjektive Anskuelsers og Forestillingers Gebeet; fremdeles den saakaldte pietistiske Retning, da ved overspændte og eensidige Forestillinger deels om den syndige Fordærvelses Natur, deels om den guddommelige Naades Bønnens og Troens Virkninger frembringes enten en kras og ængstelig Anskuelse af Livet, eller Jndbildning om en særdeles umiddelbart Forhold til Gud og en fortrinlig Udvælgelse, hvoraf Virkningen atter er Ufordragelighed, ukjærlige Domme, Sektvæsen, og aandelig Hovmod. Endvidere kan hertil regnes de separatistiske Vildfarelser, hvorved Enkelte troe sig berettigede at danne deres eget Lærebegreb og vilkaarlig løsrive sig fra den store Menigheds Samfund, som og Higen efter at sysselsætte Jndbildningskraften med formeentlig fromme Forestillinger og at underholde den med aandløse Gjentagelser af de samme Talemaader. Ministeriet har hidtil alvorlig vaaget over, at ligesaavel disse og lignende Vildfarelser og Urimeligheder blive udelukte fra Skole= og Underviisnings=Anstalterne, som hiin modsatte fade og trøstløse Bestræbelse efter at fremstille de positive Troessandheder og Aabenbaringen af Guds Væsen som blotte Opfindelser af den menneskelig Forstand; og det vil fremdeles drage Omsorg for, at sand kristelig Lære, overeenstemmende med den, hellige Skrift, allevegne forkyndes reen og uforfalsket, at Religiøsitet og Gudsfrygt befæstes og forøges, og derved i alle Stænder og Klasser vækkes og udbredes ægte kristelig Dyd, nemlig: Tillid til Gud, Tilfredshed med hans Tilskikkelser, Maadehold, Troskab i sit Kald, en god Samvittigheds Bevaring i alle Forhold, Lydighed imod Landsherren og Øvrigheden, Kjerlighed og Velvillie til Næsten, og i det Hele en glad, virksom og almeennyttig Van deel. Desaarsag opfordres Konsistoriet til, seenest inden 8 Uger at afgive Beretning om Alt, hvad der maatte være samme bekjendt om hine Forbindelser, for at Man strax i Fødselen kan qvæle enhver Hindring for sand Religiøsitets Udbredelse og befæstelse.